Iz Gospićko-senjske biskupije dobili smo informacije o nekim detaljima vezanim uz sutrašnji Dan hrvatskih mučenika u Udbini. U 9 sati kreće procesija Križnog puta od crkvice sv. Marka groba u Podudbini prema Crkvi hrvatskih mučenika. U vremenu prije početka svete mise vjernici će se moći ispovjediti na nekoliko mjesta u krugu crkve. Svetu misu od 11 sati predvodi šibensko-kninski biskup mons. dr. Tomislav Rogić. Dan hrvatskih mučenika ove će godine uveličati nastupi Zbora hrvatske ratne mornarice i popularni pjevač Tomislav Bralić.

U crkvi Male Gospe u Buniću danas će se svetom misom obilježiti blagdan Male Gospe. Svetu misu s početkom od 17 sati predvodit će vlč. Mišel Grgurić.

M.S.